polyglot-tagger/wikipedia-language-snippets-filtered huggingface dataset:
குற்றவியல் நிபுணர் ஜோடி மில்லர், வழக்கறிஞர் கேதரின் மெக்கின்னான் மற்றும் தத்துவஞானி சூசன் கிரிஃபின் உள்ளிட்ட பல துறைகளில் உள்ள பெண்ணிய அறிஞர்களால் இந்த கருத்து மேற்கோள் காட்டப்பட்டு விவாதிக்கப்பட்டது. இவர்கள் பெண்களின் சுதந்திரம், உரிமைகளுக்கான அணுகல், மற்றவர்களுடனான உறவுகள் மற்றும் சுய மதிப்பு ஆகியவற்றில் கற்பழிப்பு அட்டவணையின் தாக்கம் குறித்து நிகழக்கூடிய ஊகங்களைத் தெரிவித்துள்ளனர்.
பாலியல் பலாத்கார அட்டவணை என்பது பெண்ணியக் கோட்பாட்டின் ஒரு கருத்தாகும், இது பாலியல் தாக்குதல்களுக்கு உள்ளாதல் , பெண்களுக்கு கட்டுப்பாடுகளை வைத்தல் அல்லது அவர்களின் அன்றாட வாழ்க்கை முறைகள் மற்றும் நடத்தைகளில் மாற்றங்களைச் செய்ய வேண்டும் என்ற கருத்தை விவரிக்கப் பயன்படுகிறது. இந்த நடத்தை மாற்றங்கள் அவர்களுக்கு அறிந்தோ அல்லது அறியாமலோ ஏற்படலாம்.
கற்பழிப்பு அட்டவணை என்ற சொல் முதன்முதலில் 1998 இல் டயான் ஹெர்மனின் "கற்பழிப்பு கலாச்சாரம்" எனும் கட்டுரையில் முதன் முதலில் பயன்படுத்தப்பட்டது. பின்னர் இது ஜெசிகா வலெண்டி என்பவரின் ஃபுல் ஃபிரண்டல் ஃபெமினிசம் என்ற புத்தகத்தில் இடம் பெற்றதன் மூலம் பரவலாக அறியப்பட்டது.
தேசிய பாலியல் வன்முறை வள மையத்தின்படி, ஒவ்வொருவரும் அவர்களின் வாழ்நாளில் ஏதேனும் ஒரு விதத்தில் ஒருவித பாலியல் வன்முறையை அனுபவிப்பதாக கூறியுள்ளனர்.
தேர்வுத் துடுப்பாட்டத்தில் ஒரு போட்டியில் இரண்டாவதாக மட்டையாடும் அணி, முதலில் மட்டையாடிய அணியை விட கணிசமான அளவு குறைவான ஓட்டங்களை எடுத்தால் அந்த அணி, தன் 2ஆவது ஆட்டப்பகுதியையும் தொடர்ந்தாட வேண்டிய கட்டாயத்திற்கு தள்ளப்படும்: அதாவது தனது முதல் ஆட்டப் பகுதி முடிந்த பிறகு உடனடியாக தனது இரண்டாவது ஆட்டப்பகுதியையும் தொடர்ந்தாட வேண்டிய கட்டாயம் ஏற்படும். முதலில் மட்டையாடிய அணியின் தலைவர் விரும்பினால் மட்டுமே எதிரணியின் மீது பின்தொடர்தலைச் செயல்படுத்த இயலும்; இல்லையென்றால் போட்டி வழமையான வரிசையில் நடைபெறும். தொடர்ந்தாடுதல் முறையின் மூலம் ஒரு போட்டி வெற்றி/தோல்வியின்றி முடிவதற்கான வாய்ப்பு குறைகிறது.
2017ஆம் ஆண்டு இந்தியத் துடுப்பாட்ட அணியின் இலங்கைச் சுற்றுப்பயணத்தின் போது நடைபெற்ற இரண்டாவது தேர்வுப் போட்டியில், நாணயச்சுழற்சியில் வென்ற இந்திய அணி முதலில் மட்டையாடியது. அதன்பிறகு மட்டையாடிய இலங்கை அணி, இந்திய அணியின் ஓட்டங்களை விட கணிசமான அளவில் குறைந்த ஓட்டங்களை எடுத்த நிலையில் ஆட்டமிழந்தது. எனவே இந்திய அணித்தலைவர் விராட் கோலி இலங்கை அணியின் மீது தொடர்ந்தாடுதல் முறையைச் செயல்படுத்தினார். அதன்படி இலங்கை அணி தொடர்ந்து தனது இரண்டாவது ஆட்டப்பகுதியை விளையாடியது. முடிவில் இந்திய அணி ஒரு ஆட்டப்பகுதி மற்றும் 53 ஓட்டங்களால் வெற்றி பெற்றது.
அதே தொடரின் முதல் போட்டியில் இலங்கை அணிக்கு பின்தொடர்தல் நிலை ஏற்பட்டது. அப்போது விராட் கோலிக்கு பின்தொடர்தலைச் செயல்படுத்தும் உரிமை இருந்தும் அதைச் செயல்படுத்த மறுத்துவிட்டார். எனவே வழமையான வரிசையில் போட்டி நடைபெற்றது. அதில் இந்திய அணி 304 ஓட்டங்களால் வெற்றி பெற்றது.
ஐந்து நாட்கள் அல்லது அதற்கு மேற்பட்ட போட்டிகளில், முதலில் மட்டையாடிய குறைந்தது 200 ஓட்டங்களால் முன்னிலை வகிக்கும் போது எதிரணியை தொடரும்படி வலியுறுத்த வாய்ப்பு உள்ளது.
இந்த நகரம் மூன்றாம் நூற்றாண்டில் முதலாம் சாபூரால் ஒரு சாசானியத் தலைநகராக நிறுவப்பட்டது. நிசாபூர் பின்னர் தாகிரிட் வம்சத்தின் தலைநகராக மாறியது மற்றும் 830 இல் அப்துல்லா தாகிரால் சீர்திருத்தப்பட்டது, பின்னர் செல்யூக் வம்சத்தை நிறுவியவரான துக்ரிலால் இந்நகரம் தலைநகராக 1037 ஆம் ஆண்டு தேர்ந்தெடுக்கப்பட்டது. அப்பாசியக் கலீபக காலத்திலிருந்து குவாரெசுமியா மற்றும் கிழக்கு ஈரானின் மங்கோலிய படையெடுப்பு வரை, இந்த நகரம் இஸ்லாமிய உலகில் ஒரு குறிப்பிடத்தக்க கலாச்சார, வணிக மற்றும் அறிவுசார் மையமாக உருவெடுத்தது. நிசாபூர், மெர்வ், ஹெறாத் மற்றும் பல்கு ஆகியவற்றுடன் குராசானின் நான்கு பெரிய நகரங்களில் ஒன்றாகவும் மற்றும் நடுக்காலத்தின் மிகச்சிறந்த நகரங்களில் ஒன்றாகவும், கிழக்கில் கலிபாவின் அரசாங்க அதிகாரத்தின் இருக்கையாகவும், பல்வேறு இன மற்றும் மதக் குழுக்களுக்கான குடியிருப்பு இடமாகவும், திரான்சாக்சியானா மற்றும் சீனா, ஈராக் மற்றும் எகிப்திலிருந்து வணிக வழிகளில் ஒரு வர்த்தக நிறுத்தமாகவும் இருந்துள்ளது.
இந்த பரந்த மற்றும் சிக்கலான தளத்தில் சிறியளவில் தொல்பொருள் ஆய்வுகள் செய்யப்பட்டுள்ளன. வரலாற்றில் வேறு எந்த நகரத்தையும் விட அதிகமுறை அழிக்கப்பட்டும் மீண்டும் கட்டப்பட்டும் உள்ள நகரம் நிஷாபூர் என்று புள்ளிவிவர ரீதியாக உண்மையா இல்லையா என்று உறுதிப்படுத்தாத தூண்டும் நோக்குடைய கருத்தை ஜார்ஜ் கர்சன் குறிப்பிட்டுள்ளார், பெருநகர கலை அருங்காட்சியகம் 1935 முதல் அகழ்வாராய்ச்சிகளை மேற்கொண்டது, அருங்காட்சியகத்தில் காட்சிப்படுத்தத் தக்க பொருட்தளைத் தேடிச் செய்யப்பட்ட அந்த ஆய்வுகள் அந்த நகரின் புகழ்பெற்ற சிறுமட்பாண்டங்கள் மட்டுமே கிடைத்தபின், 1940 இல் நிறுத்தப்பட்டன.
அனடோலியாவையும் மத்தியதரைக் கடலையும் சீனாவுடன் இணைத்த பழைய பட்டுச் சாலையில் நிசாபூர் ஒரு முக்கியமான நிலையை வகிக்கிறது. பட்டுச் சாலையில், ஈரானிய பீடபூமிக்கும் மத்திய ஆசியாவிற்கும் இடையிலான நெகிழ்வான எல்லையை நிசாப்பூர் பெரும்பாலும் வரையறுத்துள்ளது. இந்த நகரம் அதன் புகழ்பெற்ற நிறுவனர் முதலாம் சாசானிய மன்னர் முதலாம் ஷாபூர் என்பவரிடமிருந்து இந்த பெயரைப் பெற்றது, அவர் மூன்றாம் நூற்றாண்டில் இதை நிறுவியதாகக் கூறப்படுகிறது. குறைந்தது இரண்டு ஆயிரம் ஆண்டுகளாக பச்சைநீலக் கற்களை உலகிற்கு வழங்கிய பச்சைநீலக் கற்சுரங்கங்கள் அருகில் உள்ளன.
நிசாபூர் அல்லது நிஷாபூர் என்பது வடகிழக்கு ஈரானின் கொராசான் ராசாவி மாகாணத்தில், உள்ள ஒரு நகரம், நிஷாபூர் மாவட்டத்தின் தலைநகரம் மற்றும் கோரசன் மாகாணத்தின் முன்னாள் தலைநகரமும் ஆகும். ஈரானின் பினாலுட் மலைகளின் அடிவாரத்தில் வளமான சமவெளியில் இந்நகரம் அமைந்துள்ளது. 2011 ஆம் ஆண்டு நிலவரப்படி இந்நகரின் மக்கள் தொகை 239,185 பேர் என்றும் இந்த மாவட்டத்தின் மக்கள் தொகை 433,105 பேர் என்றும் மதிப்பிடப்பட்டுள்ளது. குறைந்தது இரண்டு ஆயிரம் ஆண்டுகளாக பச்சைநீலக் கற்களை உலகிற்கு வழங்கிய பச்சைநீலக் கற்சுரங்கங்கள் அருகில் உள்ளன.
நிஷாபூர் பத்தாம் நூற்றாண்டில் சமானித்துகளின் கீழ் அதன் செழிப்பின் உச்சத்தை எட்டியது, ஆனால் 1221 இல் மங்கோலியர்களால் அந்நகரின் மொத்த மக்கள்தொகையும் அழிக்கப்பட்டது. இந்தப் படுகொலையும் அடுத்தடுத்து ஏற்பட்ட பூகம்பங்களும் மற்றும் பிற படையெடுப்புகளும் இந்த நகரத்தின் பெருமை பெற்ற மட்பாண்டத் தொழிலலை அழித்துவிட்டதாக நம்பப்படுகிறது.
மே 2001 இல் அறிமுகமான பிறகு, இவர் பல சுயாதீன விளம்பரங்களுக்காக மல்யுத்தம் செய்தார். ஷிம்மர் பெண்கள் தடகளத்தின் துவக்க நிகழ்ச்சிகளிலும் இவர் தோன்றினார். 2004 ஆம் ஆண்டில், இவர் ஓஹியோ பள்ளத்தாக்கு மல்யுத்தத்தில் பணியாற்றத் தொடங்கினார், மேலும் அக்டோபர் 2005 இல் உலக மற்போர் மகிழ்கலை நிறுவனம் உடன் ஒரு மேம்பாட்டு ஒப்பந்தத்தில் கையெழுத்திட்டார். இவர் மே 2006 இல் உலக மற்போர் மகிழ்கலை நிறுவனத்தின் ரா பிரிவில் அறிமுகமானார், ஆனால் அடுத்த மாதம் நடைபெற்ற ஒரு போட்டியில் இவரின் தாடையில் காயம் ஏற்பட்டது. இதன் விளைவாக, இவர் பல அறுவை சிகிச்சைகள் செய்து மேலதிக பயிற்சிக்காக ஓஹியோ பள்ளத்தாக்கு மல்யுத்தப் போட்டிக்கு திரும்பினார். அங்கு இருந்தபோது, இவர் ஓஹியோ பள்ளத்தாக்கு மல்யுத்தப் போட்டிம களிர் வாகையாளர் பட்டத்தினை இரண்டு முறை வென்றார், இருப்பினும் அவரது இரண்டாவது பங்கெடுப்புக் காலமானது ஓஹியோ பள்ளத்தாக்கு மல்யுத்தப் போட்டியால் அதிகாரப்பூர்வமாக அங்கீகரிக்கப்படவில்லை.
எலிசபெத் கோப்லாண்ட் ஒரு அமெரிக்க தொழில்முறை மல்யுத்த வீரர் மற்றும் வர்ணனையாளர் ஆவார், அவரது மேடைப் பெயர் பெத் பீனிக்ஸ் மூலம் பரவலாக அரியப்பட்டார் இவர் தற்போது உலக மற்போர் மகிழ்கலை நிறுவனம் உடன் கையெழுத்திட்டார் மற்றும் என் எக்ஸ் டி நிறுவனத்தில் வர்ணனையாளராக செயல்படுகிறார். ஒரு மல்யுத்த வீரராக, இவர் முன்னாள் உலக மற்போர் மகிழ்கலை நிறுவனம் டிவாஸ் வாகையாளர் , மூன்று முறை உலக மற்போர் மகிழ்கலை நிறுவனம் மகளிர் வாகையாளராகவும், மற்றும் உலக மற்போர் மகிழ்கலை நிறுவனம் ஹால் ஆஃப் ஃபேமில் சேர்க்கப்பட்ட இளைய நபர் ஆவார் .
ஃபீனிக்ஸ் பள்ளிப்பருவ காலங்களில் நடைபெற்ற அமெச்சூர் மல்யுத்தப்போட்டிகளில்பல வெற்றிகளைப் பெற்றுள்ளார். பின் இவர் ஆல் நைட்டர்சிடம் பயிற்சி பெற்றார்.
ஓடில்லா நத்தைகளின் உடல் பெரும்பாலும் நீரைக் கொண்டிருக்கும்,ஓடு முழுமையற்றுக் காணப்படும் அதன் மென்மையான உடல் உலர்வைத் தடுக்கும். தப்பிவாழ்தலுக்காக பாதுகாப்புச் சளியப் பதார்த்தத்தை உருவாக்கும். பெரும்பாலுமான குலவகைகள் மழை பெய்த பின்னர் நிலம் ஈரலிப்படைவதால் செயல் திறன் மிக்கதாக மாறும். உலர்வான காலங்களில் மறைப்பான இடங்களான மரப்பட்டை, விழுந்த மரக்கிளை, குன்றுகள், ஏனைய ஈரலிப்பான இடங்களில் உடலை வைத்துக் கொண்டிருக்கும்.
சுவாசப்பைக்குரிய தரைவாழ் வயிற்றுக் காலிகளான தரைக்குரிய ஓடில்லா நத்தைகள் இரண்டு சோடி உணர்கொம்புகளை தலையில் கொண்டிருக்கும். மேலே உள்ள உணர்கொம்பு ஒளிக்கு உணர்திறன் கொண்டது. அதன் அடியில் கட்புள்ளி காணப்படும். கீழாகக் காணப்படும் ஊணர் கொம்பு மண நுகர்ச்சிகுரியது. இரண்டு உணர்கொம்புகளையும் உள்ளிளுக்கும் தன்மை காணப்படும்.
ஓடில்லா நத்தையின் தட்டையான கீழ்ப்பாகம் 'பாதம்' எனப்படும். மற்றைய குடற்காலிகளைப் போலவே ஓடில்லா நத்தையும் பாதத்தின் கீழாகக் காணப்படும் தசைகளின் சுருக்கம் காரணமான சந்தம் பொருந்திய அசைவின் மூலம் இடம் பெயரும். ஏக காலத்தில் சுரக்கப்படும் சளியத்தின் மூலம் பாத இழையங்களுக்கு சேதம் ஏற்படாத வகையில் பயணிக்கும்.
பல்மோனாட்டா இல் அடக்கும் ஆறு வகுப்புகளில் ஒன்சிடியேசியே மற்றும் சோலியோலீஃபேரா ஆகியவை தனியே ஓடில்லா நத்தைகளை அடக்கும். மற்றைய குடும்பமான சிக்முரேத்திரா ஓடில்லா நத்தைகளுடன் நத்தைகளையும் உள்ளடக்கும்.
ஓடில்லா நத்தையின் மேலே தலைக்குப் பின்னாக சேணத்தை போன்ற வடிவத்தில் மேற்கவசம் காணப்படும். இதற்குக் கீழாக பிறப்புறுப்பு மற்றும் குதம் காணப்படும். ஒரு பக்கமாக பொதுவாக வலது புறமாக சுவாச உறுப்பு காணப்படும்.
ஓடில்லா நத்தை தரைவாழ் ஓடில்லா நத்தை, என்பது ஓடில்லாத தரை வாழ் மெல்லுடலி தொகுதியைச் சேர்ந்த வயிற்றுக்காலி ஆகும். ஓடில்லா நத்தை என்பது முற்றாக ஓடில்லாத, ஓடு குறைக்கப்பட்ட நத்தைகளையும் குறிக்கும்.
வாகன உமிழ்வு கட்டுப்பாட்டு கருவியில் சீரியம் ஆக்சைடு ஒரு வினையூக்க மாற்றியாகச் செயல்பட்டு, இயந்திரங்களிலிருந்து வெளியேறும் வாயுக்களிலுள்ள கார்பன் மோனாக்சைடு மற்றும் காற்று மாசுபடுத்தியான வாயு உமிழ்வுகளை ஆக்சிசனேற்றம் செய்வதே சீரியம் ஆக்சைடின் பிரதானமான பயன்பாடாகும் . டீசல் வகை எரிபொருள்களுக்கு எரிபொருள் கூட்டுசேர் பொருளாக சீரியம் ஆக்சைடைப் பயன்படுத்துவது இதன் இரண்டாவது பயனாகும் . இக்கூட்டுசேர் பொருள் சேர்க்கையினால் எரிபொருள் திறன் அதிகரிப்பும் ஐதரோகார்பன் வழிப்பொருள் உமிழ்வுகள் குறைதலும் நிகழ்கின்றன. இருப்பினும் இயந்திர உமிழ்வுகளில் கலந்துள்ள சீரியம் ஆக்சைடு சேர்மம் உருவாக்கும் உடல்நலத் தீங்குகள் தொடர்பான விவாதங்களும் ஆய்வுகளும் தொடர்ச்சியாக மேற்கொள்ளப்பட்டு வருகின்றன .
சீரியம் ஆக்சைடு ) என்பது 23 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியம் ஆக்சைடு, சீரியம் டிரையாக்சைடு, சீரியம் செசுகியுவாக்சைடு, சீரசு ஆக்சைடு, டைசீரியம் டிரையாக்சைடு என்ற பெயர்களாலும் இச்சேர்மம் அழைக்கப்படுகிறது. அரிய மண் உலோகமான சீரியத்தின் ஆக்சைடு என வகைப்படுத்தப்படுத்தப்படும் இச்சேர்மம் தங்க மஞ்சள் நிறத்தில் காணப்படுகிறது. அறுகோணப் படிகத்திட்டத்தில் சீரியம் ஆக்சைடு படிகமாகிறது. நீர் மற்றும் ஐதரோகுளோரிக் அமிலத்தில் இச்சேர்மம் கரையாது. ஆனால் கந்தக அமிலத்தில் கரையும். 2177 பாகை செல்சியசு வெப்பநிலையில் சீரியம் ஆக்சைடு உருகுகிறது. இதன் கொதிநிலை 3730 பாகை செல்சியசு வெப்பநிலையாகும்.
வாகன உமிழ்வு கட்டுப்பாட்டு கருவியில் சீரியம் ஆக்சைடு ஒரு வினையூக்க மாற்றியாகப் பயன்படுகிறது. மோட்டார் வாகன இயந்திரங்களிலிருந்து வெளியேறும் வாயுக்களில் கலந்திருக்கும் கார்பன் மோனாக்சைடின் அளவைக் குறைக்கும் செயல்பாட்டில் சீரியம் ஆக்சைடு பயன்படுகிறது.
ஆக்சிசன் அளவு அதிகரிக்கும்போது இச்செயல்பாடு தலைகீழ் வேதிவினையாக நிகழ்கிறது. சீரியம் ஆக்சைடு ஆக்சிசனேற்றம் செய்யப்பட்டு சீரியம் ஆக்சைடாக மாற்றப்படுகிறது.
வாகன இயந்திரங்களில் ஆக்சிசன் பற்றாக்குறை ஏற்படும்போது சீரியம் ஆக்சைடு கார்பன் மோனாக்சைடால் ஒடுக்கப்பட்டு சீரியம் ஆக்சைடாக மாற்றப்படுகிறது.
"பைரேட்ஸ் ஆஃப் தி கரீபியன்" தொடரால் ஈர்க்கப்பட்டு அதே பெயரில் "டிஸ்னி தீம் பார்க்" சவாரி ஒன்றை ஏற்படுத்தியது. மேலும் 2006 ஆம் ஆண்டில் அச்சவாரி புதுப்பிக்கப்பட்டபோது, ​​"கேப்டன் ஜாக் ஸ்பாரோ"வின் பாத்திரம் அதில் சேர்க்கப்பட்டது. "டிஸ்னியின் ஹாலிவுட் ஸ்டுடியோ"வில் "லெஜண்ட் ஆஃப் கேப்டன் ஜாக் ஸ்பாரோ" என்ற தலைப்புச் செய்தியாக இருந்தார். மேலும் "பைரேட்ஸ் ஆஃப் தி கரீபியன்: ஜாக் ஸ்பாரோ" என்ற சிறுவர் புத்தகத் தொடரை உள்ளடக்கிய நாவல்களும் வெளியிடப்பட்டது. "ஜாக் ஸ்பாரோ" ஜமைக்காவின் ராயல் துறைமுகத்திற்கு ஒரு கப்பல் தளபதியாக வருகிறார். ஆளுநர் 'வெதர்பி ஸ்வானி'ன் மகள் எலிசபெத் ஸ்வானை நீரில் மூழ்கும்போது அவளை மீட்ட போதிலும், அவர் செய்த திருட்டு வேலைக்காக சிறையில் அடைக்கப்படுகிறார். அன்று இரவு, 'பிளாக் பேர்ல்' என்ற சபிக்கப்பட்ட கொள்ளையர் கப்பல் ராயல் துறைமுகத்தை தாக்கி எலிசபெத் கடத்தப்படுகிறாள்.
ஜாக் ஸ்பாரோ என்பது ஒரு கற்பனையான கதாபாத்திரம் ஆகும். 'பைரேட்ஸ் ஆஃப் கரீபியன்' திரைப்படத் தொடரின் முக்கிய கதாநாயகன் ஆவார். திரைக்கதை எழுத்தாளர்களான டெட் எலியட் மற்றும் டெர்ரி ரோசியோ ஆகியோர் இந்த கதாபாத்திரத்தை உருவாக்கியுள்ளனர், இது ஜானி டெப் என்ற நடிகனால் நடிக்கப்பட்டது. ஸ்பாரோவின் அடிப்ப்படைத் தன்மை "தி ரோலிங் ஸ்டோன்" என்ற கிதார் இசைக் கலைஞர் "கீத் ரிச்சர்ட்ஸ்" மற்றும் "லூனி ட்யூன்ஸ்" என்பவரது கார்ட்டூன் கதாபாத்திரம் "பெப் ​​லி பியூ" ஆகியவற்றை அடிப்படையாகக் கொண்டது. ஜானி டெப் முதலில் 2003 ஆம் ஆண்டில் வெளியான "பைரேட்ஸ் ஆஃப் தி கரீபியன்: தி கர்ஸ் ஆஃப் தி பிளாக் பேர்லி"ல் தோன்றினார். பின்னர் அவர் "டெட் மேன்ஸ் செஸ்ட்" , "அட் வேர்ல்ட்ஸ் எண்ட்" , "ஆன் ஸ்ட்ரேஞ்சர் டைடு" , மற்றும் "டெட் மென் டெல் நோ டேல்ஸ்" ஆகிய தொடர் படங்களில் தோன்றினார்.
பிளாக் பேர்லின் கேப்டன், ஹெக்டர் பார்போசா, மற்றும் அவரது குழுவினரின் மேல் இருக்கும் ஒரு பண்டைய ஆஸ்டெக் சாபத்தை உடைக்க ஒரு கடைசி தங்க நாணயத்தை தீவிரமாக தேடுகிறார். வில் டர்னர் என்ற கறுப்பன் எலிசபெத்தை மீட்பதற்கு ஸ்பாரோவை விடுவிக்கிறான். அவர்கள் எச்.எம்.எஸ் இன்டர்செப்டரைக் கட்டளையிட்டு, ஹைட்டியின் டோர்டுகாவில் ஒரு மோட்லி குழுவினரை நியமிக்கிறார்கள், இஸ்லா டி மியூர்டாவுக்குச் செல்வதற்கு முன்பு, எலிசபெத் சிறைபிடிக்கப்படுகிறார். பத்து வருடங்களுக்கு முன்னர் பார்போசா ஒரு கலகத்தை வழிநடத்தி கப்பலைக் கைப்பற்றும் வரை, ஸ்பாரோ பிளாக் பேர்லின் கேப்டனாக இருந்தார் என்பதை வில் அறிந்துகொள்கிறார். மீட்பு முயற்சி விறுவிறுப்பாக செல்கிறது. கடற்படைக்கு உதவி செய்த போதிலும், குருவிக்கு தூக்கு தண்டனை விதிக்கப்படுகிறது.
இத்தொடர் படங்களில், பிரத்தெர்ன் நீதிமன்றத்தில் உள்ள ஒன்பது கொள்ளையர்களில் ஸ்பாரோவும் ஒருவர். ஏழு கடற்கொள்ளையர்களில் முக்கியமானவராக இருக்கிறார். அவர் துரோகியாகவும் மற்றும் பெரும்பாலும் உடல் உழைப்பல் அல்லாமல் புத்தி மற்றும் பேச்சுவார்த்தைகளைப் பயன்படுத்துவதன் மூலம் உயிர்வாழ்கிறார். மிகவும் ஆபத்தான சூழ்நிலைகளை விட்டு வெளியேறவும், தேவைப்படும்போது மட்டுமே போராடவும் தயங்குவதில்லை. ஸ்பாரோ தனது நண்பனான "ஹெக்டர் பார்போசா"விடமிருந்து தனது கப்பலான பிளாக் பேர்லை மீண்டும் பெற முயல்கிறார். பின்னர், கிழக்கிந்திய வர்த்தக நிறுவனத்துடன் சண்டையிடும் போது புகழ்பெற்ற "டேவி ஜோன்ஸி"டம் தனது கடனில் இருந்து தப்பிக்க முயற்சிக்கிறார்.
ராயல் துறைமுகத்தில் ஸ்பாரோவின் மரண தண்டனையிலிருந்து, வில் ஸ்பாரோவைக் காப்பாற்றுகிறார். ஆனால் அவர்கள் விரைவாகப் பிடிக்கப்படுகின்றனர். எலிசபெத் தலையிட்டு, அவர்களை காப்பாற்றுகிறாள். மேலும்வில் மீதான தனது அன்பை அறிவிக்கிறார். அதே நேரத்தில் ஸ்பாரோ கடல் சுவரை இடிந்து தப்பிக்கிறார். பிளாக் பேர்ல் மற்றும் அவரது புதிய குழுவினர் அவரை மீட்டெடுப்பதற்கு சரியான நேரத்திற்கு வருகிறார்கள். அவர் மீண்டும் ஒரு முறை கேப்டனாகிறார்.
நகரத்தில் ஒரு குற்றம் நடக்கும் வரை இரட்டை சகோதரர்கள் தங்கள் சொந்த பாதையில் பயணிக்கிறார்கள். அதில் பாதிக்கப்பட்டவரின் பக்கத்து வீட்டுக்காரர் எடுத்த செல்ஃபி மூலம் கண்டுபிடிக்கப்பட்டதன் அடிப்படையில் எழில் காவல் அதிகாரி கோபாலகிருஷ்ணன் என்பவரால் கைது செய்யப்படுகிறார். தற்செயலாக, குடிபோதையில் வாகனம் ஓட்டிய வழக்கில் காவல்துறையினர் கவின் கைது செய்யப்படுகிறார். மேலும் அவரும் அதே காவல் நிலையத்திற்கு அழைத்து வரப்படுவது காவல் அதிகாரியிடையே குழப்பத்தை ஏற்படுத்துகிறது.
எழிலின் இரட்டை சகோதரர் கவின் ஒரு புத்திசாலி, கடத்தல்காரர்களிடமிருந்து பணத்தை மோசடி செய்கிறார். பல பெண்களை கவர்ந்திழுக்கிறார், சட்ட அமைப்பில் உள்ள அனைத்து ஓட்டைகளையும் அறிந்தவர். அவரது ஒரே பலவீனம், சூதாட்டம் ஆகும். குழந்தைகள் சிறுவயதாக இருந்தபோது கணவனிடமிருந்து விவாகரத்து பெற்ற தனது தாயுடன் கவின் வசித்து வருகிறார். எழில் மற்றும் கவின் இருவரும் எந்த நேரத்திலும் ஒருவரை ஒருவர் சந்தித்துக் கொள்ள்வதில்லை.
தடம் ' 2019 இல் வெளிவந்த இந்தியத் தமிழ் அதிரடி குற்றப்புனைவுத் திரைப்படமாகும். இதை எழுதி இயக்கியவர் மகிழ் திருமேனி , மேலும் இந்தர் குமார் இப்படத்தை தயாரித்திருந்தார். இப்படத்தில் அருண் விஜய், தன்யா கோப் மற்றும் வித்யா பிரதீப் ஆகியோர் முக்கிய பாத்திரத்தில் நடித்துள்ளானர். இசையமைப்பளர் அருண் ராஜ் இசையமைப்பை மேற்கொண்டுள்ளார். ஒளிப்பதி கோபிநாத் மற்றும் என். பி. சிரீகாந்த்.
எழில் ஒரு சாதாரண உயர் நடுத்தர வர்க்க வாழ்க்கை முறையை வாழும் ஒரு கட்டடப் பொறியியலாளர் ஆப்வார். அவர் ஒரு ஸ்வாங்கி பி.எம்.டபிள்யூ கருடன் ஓர் ஆடம்பரமான பங்களாவில் வசிக்கிறார் மற்றும் அவரது கட்டுமான வணிகம் சிறப்பாக செயல்படுவதால் அவரது வாழ்க்கை சரியான திசையில் செல்கிறது. அவர் திரைப்பட பத்திரிகையாளர் தீபிகாவை தன்யா கோப் காதலிக்கிறார்.
சகோதரர்கள் இருவரும் இந்த கொலையில் தங்களுக்கு தொடர்பு இல்லை என்று மறுக்கிறார்கள். கோபாலகிருஷ்ணன் தனிப்பட்ட காரணங்களுக்காக எழிலை அக்குற்றத்தில் சிக்க வைக்க விரும்புகிறார். சிக்கலான வழக்கை விசாரிக்க அவரது உதவியாளரான புத்திசாலியான மலர்விழியிடம் ஒப்படைக்கிறார். மலர்விழி குற்றம் செய்தது யார் எனக் கண்டுபிடித்தாரா?
அபிய் அகமது அவருடைய தாய்க்கு ஆறாவதும் கடைசியுமான மகன். இவரின் தந்தையாருக்கு இவர் 13 ஆவது மகவு. இவருடைய இளமைக்கால பெயர் அபியோத்து தமிழில்: "புரட்சி"). 1974 இல் நடந்த எத்தியோப்பியப் புரட்சிக்குப் பிறகு இப்படியான பெயர்கள் கொள்வது வழக்கமாக இருந்தது. அப்பொழுது அபியோத்து என்றறியப்பட்ட அபிய் அகமது உள்ளூர் தொடக்கப்பள்ளியில் படித்தார். பின்னர் உயர்நிலை பள்ளிப்படிப்பை அகரோ நகரத்தில் தொடர்ந்தார். பல ஆவணங்களின் படி இவர் கல்வியில் மிகுந்த ஆரவம் கொண்டிருந்தார். பிறருக்கும் கல்வியில் அக்கறை கொள்ளச்செய்தார்.
அபிய் அகமது எத்தியோப்பியாவில், காப்பியின் தோற்றத்துக்குப் புகழ்பெற்ற, தென்மேற்கேயுள்ள காஃபா மாநிலத்தில் உள்ள பேசாசா என்னும் ஊரில் 1976 ஆகத்து 15 ஆம் நாளன்று பிறந்தார். இவருடைய தந்தையார் அகமது அலி ஓர் ஓரோமோ இனத்தைச் சார்ந்த இசுலாமியர். அம்ஃகாரா இனத்தைச் சேர்ந்த எத்தியோப்பிய மரபு கிறித்துவரான இவருடைய மறைந்த தாய் தெசெட்டா வோல்டே, இவரது தந்தையின் நான்காவது மனைவி ஆவார்.)
ஆளும் மக்கள் புரட்சிகர சனநாயக முன்னணி கட்சி, ஒரோமோ சனநாயகக் கட்சி ஆகியவற்றின் தலைவராக அபிய் அகமது இருந்து வருகிறார். முன்னாள் இராணுவப் புலனாய்வு அதிகாரியான அபிய் அகமது, எத்தியோப்பியத் தலைமையமைச்சர் ஆனது முதல், அரசியல், பொருளாதார சீர்திருத்தங்களுக்கான ஒரு பரந்த திட்டத்தை நாட்டில் அறிமுகப்படுத்தினார்.
கடோலினியம் ஆக்சைடு சேர்மம் இரண்டு வகையான படிகக் கட்டமைப்புகளை ஏற்றுக்கொள்கிறது. முதலாவது வடிவம் கனசதுர எண் 206 கட்டமைப்பு மாங்கனீசு ஆக்சைடு கட்டமைப்பை ஒத்த கட்டமைப்பு ஆகும். ஒவ்வொன்றும் ஒருங்கிணைப்பு எண் 6 என்ற மதிப்பைக் கொண்டு ஆனால் வெவ்வேறு ஒருங்கிணைப்பு வடிவத்துடன் கூடிய இரண்டு வகையான கடோலினியம் தளங்கள் கனசதுரக் கட்டமைப்பில் உள்ளன. பியர்சன் குறியீடு 30 மற்றும் 2/ என்ற இடக்குழுவும் எண் 12 உடன் ஒற்றை சரிவு அச்சு கட்டமைப்பு இரண்டாவது வகையாகும். அறை வெப்பநிலையில் கனசதுரக் கட்டமைப்பு மிகவும் நிலைப்புத்தன்மை கொண்டதாகும். ஒற்றைச்சாய்வு கட்டமைப்பின் நிலைமாற்றம் 1200 செல்சியசு வெப்பநிலையில் நிகழ்கிறது. 2100 செல்சியசு வெப்பநிலைக்கு மேல் 2400 செல்சியசு வெப்பநிலையில் உருகும்போது அற்கோணக் கட்டமைப்பு ஆதிக்கம் செலுத்துகிறது.
கடோலினியம் ஆக்சைடு ) என்பது 23 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அருமண் தனிமமான கடோலினியத்தின் மிகப்பொதுவாகக் கிடைக்கும் வடிவங்களில் இதுவும் ஒன்றாகும். காந்த அதிர்வு அலை வரைவிகளில் முரண் காட்டும் முகவர்களாக இதன் வழிப்பெறுதிகள் திறம்பட செயல்படுகின்றன. வெண்மை நிறத்துடன் ஒரு நெடியற்ற தூள் நிலையில் கடோலினியம் ஆக்சைடு சேர்மம் காணப்படுகிறது.
கடோலினியம் ஆக்சைடு என்பது ஓரளவுக்கு ஒரு கார ஆக்சைடு ஆகும், இது கார்பன் டை ஆக்சைடுடன் வினைபுரிந்து உடனடியாக கார்பனேட்டுகளைக் கொடுக்கும் என்பதால் இதை கார ஆக்சைடு எனக்கூறுவது பொருத்தமாகிறது. ஆக்சலேட், புளோரைடு, சல்பேட் டு மற்றும் பாசுபேட் டு போன்றவை தண்ணீரில் மிகவும் கரையாதவை. ஆனால் இது பொதுவான கனிம அமிலங்களில் நன்கு கரைகிறது. மற்றும் ஆக்சைடு மணிகளை மேற்பூச்சாக மூடுவதால் இதனால் முழுமையாக கரைவதை தடுக்க முடிகிறது .
கடோலினியத்தின் ஐதரக்சைடு, நைட்ரேட்டு, கார்பனேட்டு அல்லது ஆக்சலேட்டு உப்புகளின் வெப்ப சிதைவு வினையின் மூலம் கடோலினியம் ஆக்சைடு சேர்மத்தை உருவாக்கலாம். இவ்வினையில் காடோலினியம் உலோகத்தின் மேற்பரப்பில் கடோலினியம் ஆக்சைடு உருவாகிறது .
பெரும்பாலான இந்திய தேயிலைகளைப் போலல்லாமல், டார்ஜிலிங் தேநீர் பொதுவாக சிறிய இலைகள் கொண்ட சீன வகை காமெலியா சினென்சிஸ் வாரிலிருந்து தயாரிக்கப்படுகிறது. சினென்சிசானது பெரிய இலைகள் கொண்ட அசாம் தேயிலைச் செடிக்குப் பதிலாக . பாரம்பரியமாகப் பயன்படுத்தப்படுகிறது, டார்ஜிலிங் தேநீர் கருப்பு தேநீராகவும் தயாரிக்கப்படுகிறது; இருப்பினும், டார்ஜிலிங் தேயிலையானது ஊலாங் மற்றும் பசும் தேநீருக்காக பொதுவாக உற்பத்தி செய்யப்படுகின்றன இதன் தனித்துவம் காரணமாக இதனை நாம் எளிதாக அடையாளம் காணலாம். மேலும் பெருகிவரும் பல தோட்டங்களும் வெள்ளைத் தேயிலைகளை உற்பத்தி செய்கின்றன. 2003 ஆம் ஆண்டில் பொருட்களின் புவிக்குறியீட்டு எண் இயற்றப்பட்ட பின்னர், டார்ஜிலிங் தேநீர் 2004-05 ஆம் ஆண்டில் இந்திய காப்புரிமை அலுவலகம் மூலம் புவியியல் அடையாளம் பெற்ற முதல் இந்திய தயாரிப்பு ஆனது.
இந்திய மாவட்டமான டார்ஜிலிங்கில் தேயிலை நடவு 1841 ஆம் ஆண்டில் இந்திய மருத்துவ சேவையின் சிவில் அறுவை சிகிச்சை நிபுணரான ஆர்க்கிபால்ட் காம்ப்பெல் அவர்களால் தொடங்கப்பட்டது. காம்ப்பெல் 1839 இல் நேபாளத்தின் காத்மாண்டுவில் இருந்து டார்ஜிலிங் பகுதிக்குக் கண்காணிப்பாளராக மாற்றப்பட்டார். 1841 இல், சீன தேயிலைச் செடிகளின் விதைகளைக் சீனாவின் குமோவான் இராச்சியத்தில் இருந்து கொண்டு வந்தார். அதைக் கொண்டு டார்ஜீலிங்கில் தேயிலைப் பயிர் செய்யும் சோதனை செய்யப்பட்டது. பிரிட்டிஷ் அரசாங்கம் அந்த காலகட்டத்தில் தேநீர்ப் பண்ணைகளை நிறுவியது அதன்பின் 1850 களில் தேயிலை வணிக வளர்ச்சி தொடங்கியது. 1856 ஆம் ஆண்டில், அலுபாரி தேயிலைத் தோட்டம் குர்சியோங் மற்றும் டார்ஜிலிங் தேயிலை நிறுவனத்தால் திறக்கப்பட்டது, அதைத் தொடர்ந்து மற்றவர்களும் தேயிலைப் பயிர் செய்வதைப் பின்பற்றினர்.
டார்ஜிலிங் தேநீர் என்பது இந்தியாவின் மேற்கு வங்காளத்தின் கலிம்பொங் மாவட்டமான டார்ஜிலிங் மாவட்டத்தில் வளர்க்கப்படும் ஒரு தேயிலை வகை ஆகும், இது பரவலாக ஏற்றுமதி செய்யப்பட்டு உலகமெங்கும் அறியப்படுகிறது. இது கருப்புத் தேயிலை, பச்சைத் தேயிலை, வெள்ளைத் தேயிலை மற்றும் ஊலாங் தேயிலை எனப் பதப்படுத்தப்படுகிறது. பதமாகக் காய்ச்சும்போது, மெல்லிய வெளிர் நிறத்தையும் ஒருவித மலர் நறுமணத்தையும் அளிக்கிறது. துவர்ப்புடன் கூடிய டாணினின் பண்பும் கஸ்தூரி போன்ற நறுமணமும் இதனை தனித்துவத்துடன் அடையாளம் காட்டுகிறது.
இந்தியாவின் மேற்கு வங்காள மாநிலத்தில் உள்ள டார்ஜிலிங் மாவட்டத்தின் 4000 அடிவரை உயர்ந்துள்ள அழகிய செங்குத்தான மலைச்சரிவுகளில் இத்தேயிலை வளர்க்கபடுகிறது. . இந்த பகுதியில் தேயிலை வளர்க்கப்பட்டு பதப்படுத்தப்படும் தேயிலையானது ஒரு தனித்துவமான, இயற்கையாகவே நறுமணத்தையும் சுவையையும் கொண்டுள்ளது, மெல்லிய தேயிலையுடன் காய்ச்சக் கூடிய தேநீரானது ஒரு தனித்துவமான மணம் கொண்டது.
புதிய சும்தா தேயிலைத் தோட்டம், சிமுல்பரி மற்றும் மரியன்பரி தேயிலைத் தோட்டம் குர்சியோங் துணைப்பிரிவில் உள்ள குர்சியோங் காவல் நிலையத்தின் 20, 21, 23, 24, 29, 31 மற்றும் 33 ஆகிய அதிகார வரம்பு பட்டியலில் உள்ள பகுதிகளையும் சிலிகுரி உட்பிரிவுகளில் விளையும் தேயிலைகள் இப்பட்டியலில் சேராது.
இந்தியத் தேயிலை வாரியத்தின் கூற்றுப்படி, "டார்ஜிலிங் தேநீர்" என்பது சதர் துணைப்பிரிவின் மலைப்பாங்கான பகுதிகளில் தேயிலை தோட்டங்களில் பயிரிடப்பட்ட, வளர்க்கப்பட்ட, உற்பத்தி செய்யப்பட்ட, தயாரிக்கப்பட்ட மற்றும் பதப்படுத்தப்பட்ட தேயிலைகளை மட்டுமே குறிக்க முடியும்
கலிம்பொங் மாவட்டத்தின் மலைப்பாங்கான பகுதிகள் சமபியோங் தேயிலைத் தோட்டம், அம்பியோக் தேயிலைத் தோட்டம், மிஷன் ஹில் தேயிலைத் தோட்டம் மற்றும் குமாய் தேயிலைத் தோட்டம், குர்சியோங் உட்பிரிவு ஆகியவை உள்ளடக்கியது
முந்தைய தலைமுறை எக்ஸ் பாக்ஸ் 360 பயன்படுத்திய பவர்-பிசி தொழில் நுட்பத்தை விடுத்து இந்த முனையங்கள் எக்ஸ்86 எனப்படும் தொழில் நுட்பத்துக்கு மாறின. இந்த எக்ஸ்86 தொழில் நுட்பம் முதலாம் எக்ஸ் பாக்ஸ் முனையங்களில் முன்னர் பயன்படுத்தப்பட்டது குறிப்பிடத்தக்கது. மேகக் கணிமையை முதன்மையாகக் கொண்டு வடிவமைக்கப்பட்டதால் சமூக வலைதளங்களில் நேரடியாகப் பகிரும் வசதியும், மிக்சர் மற்றும் டிவிட்ச் போன்ற நேரலை விளையாட்டு வலைதளங்களில் நேரலையாக ஒளிபரப்பும் வசதியும் கொண்டிருந்தன. ஒரே இணைய இணைப்பில் உள்ள விண்டோஸ் 10 கணினி மூலமாகவும் ஆட்டங்களை ஆட முடியும். மேலும் புளூ-ரே தட்டுக்களையும், ஒருங்கிணைந்த தொலைக்காட்சி அணுக்கப் பெட்டி மூலம் நேரலையாக தொலைக்காட்சி நிகழ்ச்சிகளைக் காணவும் வசதிகள் இருக்கின்றன.
எக்ஸ் பாக்ஸ் ஒன் என்பது மைக்ரோசாப்ட் நிறுவனத்தின் தயாரிப்பான எட்டாவது தலைமுறை எக்ஸ் பாக்ஸ் நிகழ்பட விளையாட்டு இயந்திரம்.
2013ஆம் ஆண்டு மே மாதம் அறிவிக்கப்பட்ட இது எக்ஸ் பாக்ஸ் 360இன் அடுத்த தலைமுறையும் எக்ஸ் பாக்ஸ் பெயரில் மூன்றாம் தலைமுறை முனையமும் ஆகும். 2013 ஆம் ஆண்டு வட அமெரிக்கா, தென் அமெரிக்கா, ஆஸ்திரேலியா மற்றும் ஐரோப்பாவின் சில பகுதிகளில் வெளியிடப்பட்டது. ஜப்பான், சீனா மற்றும் ஐரோப்பாவின் எஞ்சிய பகுதிகளில் 2014 ஆம் ஆண்டு செப்டம்பர் மாதம் வெளியிடப்பட்டது. சீனாவில் வெளியிடப்பட்ட முதல் எக்ஸ் பாக்ஸ் இதுவாகும். இது வெளிவந்த போது சோனி நிறுவனத்தின் பிளே ஸ்டேஷன் 4 மற்றும் நிண்டெண்டோ நிறுவனத்தின் வை-யூ ஆகிய முனையங்களுக்கு நேரடி போட்டியாக இருந்தது.
இதன் முன்னோடியான ஏழாம் தலைமுறை எக்ஸ் பாக்ஸ் 360 மைக்ரோசாப்ட் நிறுவனத்தால் 2005ஆம் ஆண்டு அறிமுகப்படுத்தப்பட்டது. அறிமுகப்படுத்தப்பட்ட அடுத்தடுத்த ஆண்டுகளில் பல்வேறு வன்பொருள் மேம்பாடுகள் மூலம் முனையத்தின் அளவு குறைக்கப்பட்டதோடு நம்பகத்தன்மை உயர்த்தப்பட்டது. 2010 ஆம் ஆண்டு இந்த முனையத்துடன் இணைந்து செயல்படும் வகையில் கைனெக்ட் எனப் பெயரிடப்பட்ட இயக்க உணரி அறிமுகப்படுத்தப்பட்டது. அப்போது பேசிய மைக்ரோசாப்ட் நிறுவனத்தின் கிறிஸ் லூயிஸ், இந்த கைனெக்ட் கருவி, எக்ஸ் பாக்ஸ் 360 முனையத்தின் வாழ்நாளை மேலும் ஐந்து ஆண்டுகளுக்கு அதிகரிக்கும் என்று கூறினார்.
2013 ஆம் ஆண்டு மே 21 அன்று நடந்த ஊடக நிகழ்வில் எக்ஸ் பாக்ஸ் ஒன் அதிகாரப்பூர்வமாக வெளியிடப்பட்டது. அதனைத் தொடர்ந்து அதே ஆண்டு நடைபெற்ற நிகழ்பட விளையாட்டு உலகின் மிகப்பெரிய நிகழ்வான ஈ3 விழாவில் முனையத்தின் முழுத் திறன்களுன் காட்சிப் படுத்தப்பட்டன. தொடர்ந்து அதே ஆண்டு நவம்பர் 22ஆம் நாள் வட அமெரிக்கா உட்பட 13 சந்தைகளில் விற்பனைக்கு வந்தது. ஜப்பான், சீனா உள்ளிட்ட மேலும் 26 சந்தைகளில் 10 மாதங்கள் கழித்து 2014ஆம் ஆண்டு செப்டம்பர் மாதம் விற்பனைக்கு வந்தது.
வெளியிட்டு மூன்று ஆண்டுகள் கழித்து 2016ஆம் ஆண்டின் ஈ3 நிகழ்வில் மைக்ரோசாப்ட் நிறுவனம் எக்ஸ் பாக்ஸ் ஒன் எஸ் என்ற முனையத்தை அறிமுகப்படுத்தியது. முந்தையதை விட குறைவான அளவும் எடையும் கொண்டிருந்தது. அதே நிகழ்வில் இதை விட சக்திவாய்ந்த தொழில் நுட்பம் கொண்ட ஒரு முனையத்தை விரைவில் அறிமுகப்படுத்துவதாகக் கூறிய மைக்ரோசாப்ட் நிறுவனம், அதற்கு அடுத்த ஆண்டு எக்ஸ் பாக்ஸ் ஒன் எக்ஸ் என்ற பெயரில் அதனை அறிமுகப்படுத்தியது.